NaiveNeuron/SloPal huggingface dataset:
Antal, Peter, poslanec NR SR (2017-11-30):
Ďakujem pekne, pani predsedajúca. Ja si dovolím zareagovať na kolegu Hrnčiara a pripojiť sa k tomu jeho názoru, že teda myslím si, že nie je teraz správny čas na znižovanie počtu poslancov. Ak je problém s financiami, či na jednotlivých obciach alebo že to zneužívajú, zákon, že nereguluje nejakým spôsobom, treba sa radšej povenovať tomu, ako znižovať počet poslancov. Ale rovnako, tak ako pán podpredseda parlamentu pochválil, pochválim aj ja, že konečne je tu novela, ktorá rieši dlhodobé problémy, výkladové problémy tohto zákona, či je to skutočne verejné priestranstvo a iné. Zároveň musím povedať ešte, že mám jeden problém, ktorý možno pán kolega, myslím, že nespomenul, a to je kompetencia starostu určovať hlavnému kontrolórovi náplň práce. Zároveň ale dodávam, že niekedy je potrebné, aby aj akoby ad hoc požiadal o vykonanie kontroly okamžite, kedy nie je možné požiadať zastupiteľstvo, aby mohlo poveriť tohto kontrolóra vykonaním kontroly. Čiže na jednej strane mám problém, že teda sa dáva kompetencia alebo oprávnenie starostu určovať kontrolu alebo výkon kontroly. Na druhej strane si myslím, že nejakým spôsobom by mal byť oprávnený v určitých prípadoch aj o takúto kontrolu požiadať hlavného kontrolóra. Nie prikázať, požiadať. A vravím to z vlastnej skúsenosti. Takže určite prídeme s nejakým pozmeňujúcim návrhom k tomuto. Možno aj v ostatných oblastiach, do ktorých sa zákon neoprel, a mám aj ja svoj názor na niektoré veci, ktoré by sa mohli ešte upraviť.
Grendel, Gábor, podpredseda NR SR (2022-02-15):
Otváram všeobecnú rozpravu, do ktorej som dostal dve písomné prihlášky, a to od pani poslankyni Denisy Sakovej a od pána poslanca Györgya Gyimesiho. Takže ako prvá vystúpi v rozprave pani poslankyňa Saková, nech sa páči.
Kollár, Boris, predseda NR SR (2023-02-08):
Prosím, prezentujme sa a hlasujeme. (Hlasovanie.) Prítomných 134 poslancov, za 70 (správne 71, pozn. red.), proti 10, zdržalo sa 53. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Paška, Pavol, predseda NR SR (2014-05-27):
Vyhlasujem rozpravu za skončenú. Pán podpredseda vlády, nech sa páči.
Glváč, Martin, podpredseda NR SR (2016-10-26):
Pani poslankyňa Nachtmannová.
Beblavý, Miroslav, poslanec NR SR (2015-09-18):
Ďakujem. Extrémne stručne. Len chcem poďakovať pani poslankyni za túto faktickú poznámku. A keďže sa s ňou stotožňujem, nejak ďalej ju asi nebudem komentovať. Ďakujem.
Danko, Andrej, predseda NR SR (2016-12-08):
Pán poslanec Richard Vašečka.
Glenda, Tibor, poslanec NR SR (2015-09-29):
Ďakujem pekne za slovo. Vážená pani predsedajúca, kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona (tlač 1689). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona prerokovali výbory do 9. novembra 2015 a gestorský výbor do 10. novembra 2015. Pani predsedajúca, skončil som, otvorte rozpravu.
Šimečka, Michal, podpredseda NR SR (2023-12-18):
Ďakujem veľmi pekne. A ako ďalšia vystúpi v rozprave pani poslankyňa Bittó Cigániková, ktorá tu ale nie je, čiže jej prepadáva poradie a vystúpi pán poslanec Horecký. Prosím, máte slovo.
Sulík, Richard, predseda NR SR (2011-06-30):
Pán poslanec Matovič.
V. Tomanová, ministerka práce, sociálnych vecí a rodiny SR: (2007-06-28):
Pokiaľ ide o venovanie pozornosti tejto problematike, môžem vás ubezpečiť, že jej venujeme maximálnu pozornosť. Hneď v prvých dňoch júla bude osobitné stretnutie so zástupcami zdravotne postihnutých. Je spracovaný Národný program podmienok pre občanov s ťažkým zdravotným postihnutím. V tomto národnom programe sú zúčastnené všetky rezorty, majú tam všetci pridelené úlohy, takže pevne verím, že sa s touto problematikou pohneme ďalej. Ďakujem, pán predsedajúci.
Figeľ, Ján, podpredseda NR SR (2015-02-10):
Ďalším rečníkom v poradí v rozprave je Peter Osuský, nech sa páči.
Blanár, Juraj, podpredseda NR SR (2021-11-04):
Pán poslanec, reagujte na faktické poznámky.
Ďuriš Nicholsonová, Lucia, podpredsedníčka NR SR (2018-02-08):
Pán poslanec Osuský.
P. Paška, predseda NR SR: (2006-12-12):
(Hlasovanie.) 144 prítomných, 82 za, 49 proti, 12 sa zdržalo, 1 nehlasoval. Konštatujem, že sme postúpili návrh zákona do tretieho čítania. Pristúpime k tretiemu čítaniu . A budeme hlasovať v treťom čítaní o návrhu zákona ako o celku s odporúčaním...
Baška, Jaroslav, poslanec NR SR (2015-12-01):
Vážení kolegovia, členovia výboru pre obranu a bezpečnosť, bude rokovať náš výbor dnes o 12.30 hodine k návrhu na vyslanie príslušníkov ozbrojených síl Slovenskej republiky do výcvikovej misie EUTM MALI, zajtra o 13.00 k úžere za účasti pána ministra vnútra a námestníka generálneho prokurátora a po skončení tohto rokovania zajtra bude ešte jedno mimoriadne rokovanie výboru ku kauze Pandur.
Zmajkovičová, Renáta, podpredsedníčka NR SR (2013-12-06):
S faktickými sa hlásia pán poslanec Kamenický, pani poslankyňa Hufková. Uzatváram možnosť prihlásiť sa s faktickou poznámkou. Pán poslanec Kamenický.
Ďuriš Nicholsonová, Lucia, podpredsedníčka NR SR (2018-05-17):
Pani poslankyňa, opýtam sa aj vás, chcete, aby sme o tom hlasovali?
Danko, Andrej, predseda NR SR (2019-01-30):
Ďakujem pani poslankyni. Dávam slovo spoločnému spravodajcovi z výboru pre hospodárske záležitosti poslancovi Štefanovi Vavrekovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. (Ruch v sále.) Ešte vás raz chcem poprosiť, vážení páni poslanci, pani poslankyne, aby bolo ticho v sále, poznáte ma, rád by som vyplatal celú sálu, ale nedá sa, tak vás poprosím o kľud, aby som to nemusel prerušiť, naozaj, lebo je to neúctivé k pánovi poslancovi. Poprosím vás naozaj o kľud, a pokiaľ sú iné veci, rokujte o tom vonku, mimo sály. Nech sa páči, pán poslanec.
Hrnčiar, Andrej, podpredseda NR SR (2016-12-06):
Končím možnosť nahlásiť sa s faktickými poznámkami. Nech sa páči, pán poslanec Sloboda.
Antal, Peter, poslanec NR SR (2019-09-11):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predsedajúci, dajte hlasovať o mojom pozmeňujúcom návrhu, o všetkých bodoch spoločne.
Kerekréti, Ján, poslanec NR SR (2021-10-22):
Vážený pán predsedajúci, pani poslankyňa, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 728. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého zákona je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 758 zo 4. októbra 2021 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
P. Paška, predseda NR SR: (2008-06-17):
(Hlasovanie.) 141 prítomných, 120 za, 1 proti, 20 sa zdržalo. Konštatujem, že sme návrh pridelili výborom a určili lehoty na prerokovanie. Pani poslankyňa Laššáková uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a o zmene a doplnení niektorých zákonov . Je to tlač 642.
Blanár, Juraj, podpredseda NR SR (2020-12-03):
Ďalší – pán poslanec Dostál. Nech sa páči.
Majerský, František, poslanec NR SR (2024-01-09):
Ďakujem pekne, pán podpredseda, za slovo. Kolegyňa, ja mám rád vždy odbornosť a váš príspevok je naozaj, bol veľmi odborný. A ja sa stále, teda keď sa nad tým zamyslím, že prečo to vlastne takto ideme urobiť a prečo sa chceme takýmto spôsobom pripraviť o to, aby sme naozaj na Slovensku vyšetrovali tie najťažšie zločiny tu najväčších kriminálnikov, a nevychádza mi z toho žiadny logický, logická možnosť, len zase niekoho chrániť. Lebo ja si neviem predstaviť v zdravotníctve, že my sa tvárime, že ideme zachraňovať ľudí alebo chceme zachraňovať, ale povedia mi, niekto mi povie, že nemôžeš to robiť rukami a nemôžeš používať pri tom ani lieky, ale zachráň čo najviac ľudí v živote. To sa jednoducho nedá, to sa jednoducho nedá, tak si myslím, že ani spravodlivosť nebudeme vedieť zachrániť, keď tu nebudeme mať nezávislé, nezávislé súdy, nezávislú špeciálnu prokuratúru a takisto aj nezávislý špeciálny súd. A to sú kľúčové veci, lebo naša spoločnosť bez týchto inštitúcií nebude mať dlhú trvácnosť. Ďakujem pekne za váš príspevok.
Zmajkovičová, Renáta, podpredsedníčka NR SR (2014-09-11):
Vyhlasujem všeobecnú rozpravu za skončenú. Pán minister, záverečné slovo, nech sa páči.
P. Hrušovský, podpredseda NR SR: (2002-05-14):
Pristúpime k rokovaniu o ďalšom návrhu zákona, ktorým je prvé čítanie o vládnom návrhu zákona o účtovníctve , ktorý prerokúvame ako tlač 1484. Súčasťou návrhu je aj rozhodnutie predsedu Národnej rady o pridelení návrhu zákona na prerokovanie výborom. Prosím teraz, aby z poverenia vlády Slovenskej republiky návrh zákona uviedol a odôvodnil pán minister financií Hajnovič. Pán minister, máte slovo. F. Hajnovič, minister financií SR: Ďakujem. Vážený pán predsedajúci, vážená Národná rada, dovoľte mi, aby som v prvom čítaní uviedol zákon o účtovníctve. Zákon sa predkladá v súlade s plánom legislatívnych úloh vlády a patrí medzi tzv. prioritnú legislatívu. Cieľom návrhu nového zákona je dosiahnuť úplnú porovnateľnosť obsahu tejto právnej normy s príslušnými smernicami Európskeho spoločenstva a tiež umožniť používanie medzinárodných účtovných štandardov v prípade, ak tak ustanovuje osobitný predpis. Základná filozofia zákona o účtovníctve sa nemení, ale niektoré hľadiská zapracované do návrhu majú zásadný význam. Ide o zásadu verného a pravdivého obrazu predmetu účtovníctva a vernej a pravdivej prezentácie skutočnosti prostredníctvom účtovnej uzávierky. Používaním medzinárodných účtovných štandardov sa zásadne mení prístup k posudzovaniu jednotlivých hospodárskych operácií a daňové hľadisko je až druhoradé. To si vyžiada definovať daňové povinnosti v daňových zákonoch inak ako doteraz. Taktiež štandardy uprednostňujú ekonomické hľadisko, t. j. komu prináša úžitok, pred právnou formou, čo je v prístupe pre povinnosť účtovať a prezentovať zásadne nový prístup. Zavádza sa spôsob oceňovania tzv. reálnou cenou, čo je požiadavka vyplývajúca nielen z medzinárodných účtovných štandardov, ale aj požiadavka finančných trhov pre oceňovanie vybraných druhov majetku, čo sa použije v prípadoch vybraných cenných papierov, derivátov, finančného umiestnenia a technických rezerv v poisťovniach. V súlade so Siedmou smernicou Európskych spoločenstiev sa upravili aj ustanovenia o konsolidovanej účtovnej uzávierke. Sú definované metódy, ktoré je možné na konsolidáciu použiť a umožňuje sa konsolidovanú uzávierku zostavovať podľa medzinárodných účtovných štandardov pre tie spoločnosti, ktorým to ustanoví osobitný zákon (napríklad zákon o burze). Zapracovaním týchto odporúčaní, ako aj možnosti používať medzinárodné účtovné štandardy je vytvorený právny rámec pre oblasť účtovníctva tak, aby účtovné uzávierky boli porovnateľné a čitateľné a povinnosti z nich vyplývajúce obdobné, ako to vyžadujú uvedené odporúčania Európskeho spoločenstva. Zákon o účtovníctve by mal nadobudnúť účinnosť 1. januára 2003. Niektoré jeho ustanovenia až v roku 2004. Ide najmä o vymedzenie tzv. hospodárskeho roku. Vážená Národná rada, chcem vás požiadať o podporu pre predložený vládny návrh zákona a o jeho posunutie do druhého čítania. Ďakujem za pozornosť.
Grendel, Gábor, podpredseda NR SR (2023-03-21):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Borisovi Suskovi.
Danko, Andrej, podpredseda NR SR (2023-12-07):
Na vystúpenie pána poslanca jedna faktická. Pani poslankyňa Vaľová, nech sa páči.
Vaľová, Jana, poslankyňa NR SR (2022-02-25):
Ďakujem veľmi pekne. Pán kolega Dostál, rozmýšľala som, či vám poviem, že ďakujem za úprimnosť, ale chcela by som povedať, že teraz ste si dali dole z tváre masku. Viete, lebo ste povedali, že opäť pripravíme zákon, teraz to schváľte do tridsiateho a potom pripravíme zákon, ste sa priznali, ako budeme ďalej blokovať sociálne siete, ako budeme sami rozhodovať alebo ako budeme my rozhodovať o tom, kto môže byť, kto nemôže byť blokovaný a podobne a čo je to správny obsah a nesprávny. Nehnevajte sa na mňa, keby ste mali záujem pomôcť tým ženám a deťom, pred ktorým, pred chvíľou tu pán Taraba ukazoval fotky, tak sa tu nehádate o tom, že ideme hlasovať, že ideme, že idem hlasovať za to, že budeme blokovať facebooky, v jednom zákone, ale by ste povedali, rozdelíme ten zákon, pomôžme tým ženám, matkám a deťom, ktorí stoja na hranici, nikto im nepomáha, tam už sme mali byť všetci a tam by sme im mali pomáhať. Z Humenného mi poslali, ako vládne vozy, všetky plno policajtov, viac jako na hraniciach, ide a odprevádza našich ministrov do azylového domu a ľudia hovoria, že idú na večeru a sa tam a sa tam proste zabávajú. A jednoducho najviac je tam policajtov. Ale tam, kde sú ženy a matky, policajti nie sú. A vy tu dneska vopcháte do zákona o pomoci, o humanite blokovanie facebookov. Keby vám na tom záležalo, sa dávno postavíte a poviete: Oddelíme tieto dva zákony, schváľme humanitárny zákon a poďme týmto ľuďom pomôcť. Ale dneska ste si dali dole masku. Vám nejde o prácu, vám nejde o pomoc, vám ide o fotografovanie na facebookoch, vám ide o vašu prestíž, vám ide o to, aby zablokovali tých, ktorí s vami nesúhlasia a aby ľudia nepoznali iné názory okrem vašich. Ale ja si myslím, že to fungovať nebude, lebo ľudia si ich posielajú hoci do súkromných správ, ako mi ich dneska poslali z Humenného, že čo to sa v Humennom deje, že proste tam sú vládne návštevy a na hraniciach stoja ľudia a tam im nikto nepríde pomôcť a papaláši sa rozvážajú po meste so stovkami policajtov. A primátor povie, že čaká na pokyny, kedy mu vláda dá pokyny. No, ja vám poviem, pekne, pekne ste to, pekne ste to všetko pripravili pre tých ľudí.
Sulík, Richard, predseda NR SR (2010-10-14):
Ďakujem pekne. S faktickými poznámkami sa prihlásili siedmi poslanci. Uzatváram možnosť prihlásiť sa s faktickou poznámkou. Pán poslanec Ďurkovský, nech sa páči.
Kollár, Boris, predseda NR SR (2022-06-23):
Otváram všeobecnú rozpravu. Do rozpravy som dostal dve písomné prihlásenia. Za klub SaS Radovan Kazda a potom sa prihlásil Milan, poslanec Milan Mazurek. Takže, ale prvý sa, myslím, hlásil do rozpravy pán navrhovateľ, pán poslanec Suja. Nech sa páči, máte slovo.
Hrnko, Anton, poslanec NR SR (2019-05-09):
Ďakujem. No, pán Dostál, viete, to je, všetko je zložité, ale z hľadiska sémantiky dali sme si to vyložiť na Jazykovednom ústave, „iba ak“, „alebo ak“ je to isté, takže nie, nie, nič sa tam vlastne nezmenilo, ale prosím. Pán Sloboda, základný princíp zákona je, že je vymožiteľný. Ako ste si mohli všimnúť, takže sme vypustili z tohto zákona to, čo je vo všeobecnom priestupkovom konaní, aby ľudia, ktorí sú priatelia predsedu strany SaS, teda aj vášho, nemohli urážať ostatných slušných ľudí tým, čo si tu môžete pozrieť, keď budete chcieť. Hej? Čo sa týka spievania hymny na voľné pesničky alebo podobne, veď je to úplne logické. Veď naši krajania aj v Maďarsku, aj v Rumunsku, aj v Poľsku si takisto pri svojich veciach, samozrejme, treba povedať, že najskôr zaspievajú poľskú a až potom slovenskú, hej. Takže s týmto, týmto ja nemám problém, že niekto spieva alebo niekto nejakým spôsobom. A skutočne nebolo to cieľom tohto zákona a nebolo cieľom nikoho. A čo sa týka toho Juraja, hej, teraz mi asistent poslal SMS, tak to je len logo zväzu. Hokejisti budú mať na prsiach celý štátny znak vrátane svätého... (Prerušenie vystúpenia časomerom.)
Grendel, Gábor, podpredseda NR SR (2021-06-18):
Prezentujme sa a hlasujme. (Hlasovanie.) Prítomných 120 poslancov, za 91, proti nikto, zdržalo sa 29, hlasovali všetci prítomní. Tieto body zo spoločnej správy sme schválili.
Svrček, Miloš, poslanec NR SR (2023-03-17):
Ďakujem pekne. Karol, ďakujem za tvoje vystúpenie. Zhrnul si tie výhody a pozitíva, ktoré prináša táto právna úprava. Ty si sa dotkol telocviční. Mňa zaujala presne táto časť tvojej rozpravy, že v niektorých regiónoch majú problém s telocvičňami, ale práve túto nevýhodu vedia využiť vo svoj prospech. Ja viem napríklad o jednej obci, však asi aj ty o nej vieš, Ždiar v popradskom okrese, a oni tú nevýhodu využívali v tom, že napríklad jednu tú hodinu, alebo časť tých hodín do týždňa vedeli využiť namiesto v tých interných vyučovaní na exteriér a majú napríklad lyžovanie, korčuľovanie, učia sa na bežkách a keď som videl aj ten rozhovor s tými deťmi a s tými žiakmi, tak si pochvaľovali presne takýto aktívny spôsob a takú lepšiu efektívnu výučbu, a preto akože toto mi je také divné, že tuto na Slovensku je taký paradox, že namiesto toho, aby sme hľadali možnosti, že ako využiť tieto hodiny na výučbu telesnej výchovy, tak stále tu niekto vystupuje, že ako sa to nedá. Tuto je živý príklad, ako sa to dá. A čo sa týka aj tej európskej rezolúcie, toto je ďalší slovenský paradox, že v 2007, keď sa zaviedla táto rezolúcia, my sme to rok zrušili, tak my sa de facto vraciame o 15 rokov naspäť a stále tu niekto vystupuje, že prečo sa to nedá, že toto mi je absolútne nepochopiteľné. Čiže toto je vyslovene len taký malý krôčik k tomu, aby sme sa dostali do normálnosti, a potom možno v ďalšom volebnom období, keď tu prídu ďalší poslanci, tak už nech sú naštartovaní a nech idú ďalej, nech sme aktívnejší a možno aby sme sa dostali na tú európsku úroveň v tejto oblasti. Ďakujem.
Zemanová, Anna, poslankyňa NR SR (2019-09-11):
Pán kolega, áno, jedna z vecí, ktorú som, na ktorú som poukázala, neviem, či ste to zachytili, je práve tá účinnosť a účinnosť výberu správcu sa posúva na 1. decembra tohto roku. To znamená systém, ktorého, idete zaviazať novú vládu, tak má organizovať správca, ktorého vyberie táto, táto vláda, o ktorom ešte nevieme nič, pretože jeho kritériá, kto to bude alebo má to byť nezisková organizácia, ktorá ešte nie je založená a ktorá teraz, samozrejme, asi už pracujú v hlavách rôznych, rôznych osôb, kto teda ako, akým spôsobom sa bude uchádzať o tento lukratívny post, ktorý bude nakladať s miliónmi eur slovenských občanov, ktorí budú, či chcieť alebo nechcieť, do tohto systému byť zapojení. Či budú, či súhlasia so zálohovaním alebo nebudú súhlasiť. Ľudia, ktorí budú môcť vrátiť zálohu alebo nebudú môcť vrátiť fľaše za zálohu. Čiže takýmto spôsobom. A sa tam kalkuluje, dokonca v tých rozpočtoch sa počíta s týmito peniazmi, že však mnohí ľudia v hodnote niekoľkých miliónov eur si tú zálohu nevyberú a bude k dispozícii pre tohto správcu. Toto je jedna zo zvráteností celého tohto systému, pretože pán minister jasne povedal, systém mal byť zavedený 1. januára 2022.
Ďuriš Nicholsonová, Lucia, podpredsedníčka NR SR (2016-12-07):
Pani poslankyňa Viera Dubačová, nech sa páči.
Danko, Andrej, predseda NR SR (2018-06-20):
Ďakujem. Pýtam sa, či sa chce niekto prihlásiť do rozpravy ústne. Nie. Vyhlasujem všeobecnú rozpravu za skončenú. Chce sa vyjadriť ešte pán navrhovateľ a zaujať stanovisko? (Reakcia navrhovateľa.) Haló, nevšimol som si, ospravedlňujem sa. Som to urýchlil, ospravedlňujem sa. Tak sa vraciam k rokovaniu k tej časti, nevšimol som si faktickú poznámku po skončení prejavu. Takže faktická jedna. Uzatváram možnosť prihlásenia. Nech sa páči, pani poslankyňa Simona Petrík.
Blanár, Juraj, podpredseda NR SR (2023-05-24):
Vyhlasujem rozpravu za uzavretú. Chcem sa spýtať pána navrhovateľa, či má záujem o záverečné slovo. Áno. Nech sa páči, pán poslanec Krajniak, máte slovo.
M. Jureňa, poslanec: (2010-05-25):
Musíme hovoriť aj o tom, o konkrétnych postojoch jednotlivých politických subjektov. Je to situácia veľmi vážna a bola to Ľudová strana – HZDS, ktorá bola pri vzniku Slovenskej republiky, a bolo to KDH, ktoré nebolo za vznik Slovenskej republiky. Čiže v takto vážnych situáciách sa politické subjekty historicky už viackrát mali možnosť preukázať a prejaviť. Určite, že je veľmi dôležitá jednota slovenských politických subjektov a táto situácia si ju v skutočnosti vyžaduje. Lenže, žiaľ, pán Brocka, boli sme svedkami vášho vystúpenia za klub KDH, ktorý v skutočnosti skĺzol nie k téme, k vážnej téme, ale skĺzol do niektorých úplne nepodstatných záležitostí. A ja vám len pripomínam, ak hovoríte o tom, kto, čo mal robiť, tak je to zmluva, ktorá existuje medzi Gyulom Hornom a Vladimírom Mečiarom, ktorá je platná, a treba, a v uznesení sa na ňu odvolávame, čiže treba ju pripomínať, kto, čo robil. A treba pripomenúť, čo ste i vy robili za osem rokov, keď ste kolaborovali s pánom Csákym, ktorý nám tu dnes jasne svojím postojom preukázal svoju aroganciu, to, kam patrí. Takže to treba pripomínať. Ďakujem.
P. Hrušovský, predseda NR SR: (2003-09-09):
Pán poslanec Mikuš.
Blanár, Juraj, podpredseda NR SR (2022-09-27):
Pán poslanec Kondrót, nech sa páči.
Kaník, Ľudovít, poslanec NR SR (2013-05-15):
Ďakujem. Nedá sa všetko, lebo to by bolo na dlhšiu debatu, ale na to externé prostredie, pán poslanec Kamenický, sa zbytočne vyhovárate. Áno, samozrejme, že je externé prostredie, ale ja som práve poukázal, že aj v tomto negatívnom externom prostredí, v ktorom sa nachádza každá krajina, niektoré krajiny dosahujú pozitívne výsledky, pretože robia inú, principiálne inú hospodársku politiku ako Slovensko a tam je pes zakopaný, v tom je problém. A ešte jeden argument, že pozrite si, aké bolo externé prostredie v rokoch 2002 až 2006, nebolo nijak priaznivé a napriek tomu Slovensko práve vďaka reformám, to znamená úplne protichodnej politike hospodárskej, ako robíte vy, dosahovalo excelentné výkony v poklese nezamestnanosti a v hospodárskom raste. Takže výhovorka a pasivita, že hospodárske externé prostredie za všetko môže, nie je objektívna a nie je správna. A keď by sme sa, ešte sa dotknem toho hospodársky rast, nezamestnanosť a ich vzájomný vzťah, viete, to v tej ekonomike všetko so všetkým súvisí. Poviem to na inom príklade. Keď sa zvýšia dane, tak okamžite klesne ziskovosť podnikov vizuálne, takto vidí, tak sa to vidí, pretože podniky zrazu nedosahujú zisk. Myslíte si, že naozaj ako sa to stalo tým, že objektívne prestanú dosahovať zisk? Nie, preto, že zareagujú na zvýšenie daní a nechcú platiť také vysoké dane a, samozrejme, že to vyzerá ako zníženie ziskovosti. A naopak, keď sa znížia dane, tak prudko vzrastie ziskovosť podnikov. Proste všetko so všetkým súvisí a do tej ekonomiky musíte automaticky zakomponovať aj ľudí, to nie sú stroje a tie reagujú tak, aby našli čo najlepšiu cestu, ako sa vysporiadať s daným problémom.
P. Paška, predseda NR SR: (2006-12-12):
(Hlasovanie.) 142 prítomných, 139 za, 1 proti, 1 sa zdržal, 1 nehlasoval. Tento pozmeňujúci návrh sme prijali. Budeme hlasovať teraz o postúpení návrhu zákona do tretieho čítania. Je to tak, pán spravodajca?
Rajtár, Jozef, poslanec NR SR (2017-03-30):
Ďakujem za slovo. V duchu toho, čo hovoril rečník, by som chcel vyzvať poslancov koalície, aby sa dnes, keď sme dospeli k nejakej zhode, čo sa týka tak dôležitej témy, ako je zrušenie Mečiarových amorálnych amnestií, aby sa pri tejto príležitosti neznižovali k tomu, k čomu sa znížili včera, k naozaj nevyberaným podpásovým útokom na pána prezidenta. A ešte na základe rôznych zmanipulovaných čísiel a minimálne teda poloprávd. Viete, že sme za transparentnosť ako opozícia, ako SaS, a preto sme aj ako opozícia podporili správu o letke alebo o letoch a s tým, že sme očakávali aspoň akú-takú serióznosť tejto správy, to znamená, že tam budú údaje dané do súvislostí, porovnania objektívneho charakteru atď. Dočkali sme sa nejakého poloutajeného dokumentu, skrývaného, s nejakými zmanipulovanými a účelovými číslami. Naozaj chcem prízvukovať, neznižujte sa k tomuto aj dnes, teraz, keď sme dorokovali o amnestiách a budeme o nich hlasovať. Ďakujem.
Figeľ, Ján, podpredseda NR SR (2012-06-27):
Ďakujem pekne za predloženie správy. Otváram všeobecnú rozpravu. Do rozpravy som nedostal žiadnu písomnú prihlášku. Chcem sa teda spýtať ešte, či sa niekto hlási ústne do rozpravy. Nie je tomu tak. Takže vyhlasujem týmto všeobecnú rozpravu za skončenú. Myslím, že ani netreba k nej zaujímať stanovisko, ale spýtam sa navrhovateľa. (Reakcia navrhovateľa.) Ďakujem. Pán spravodajca? (Reakcia spravodajcu.) Ďakujem aj pánovi ministrovi, aj pánovi spravodajcovi. Prerušujem rokovanie o tomto bode programu. Podľa schváleného programu nasleduje teraz rokovanie o dvoch poslaneckých návrhoch, ku ktorým bude zlúčená rozprava, tak ako to bolo odhlasované Národnou radou pri schvaľovaní celkového programu. Najskôr teda pristúpime k prvému čítaniu o návrhu skupiny poslancov Národnej rady Slovenskej republiky na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov . Tento návrh ústavného zákona je uverejnený ako tlač 64. Návrh na jeho pridelenie na prerokovanie výborom je v rozhodnutí č. 42. Nevidím momentálne predstaviteľov tejto skupiny, takže... (Hlasy z pléna.) No dobre, no ale ani v tom druhom... (Reakcia z pléna.) To je zlúčené. Tak ak je všeobecný súhlas, aby sme ušetrili čas, tak prejdeme na prvé čítanie, čím prerušujem úvod toho predchádzajúceho bodu, o návrhu poslancov Národnej rady Slovenskej republiky Arpáda Érseka, Gábora Gála a Tibora Bastrnáka na vydanie zákona o príspevku za zásluhy v športovej oblasti . Je to návrh pod tlačou 68. Návrh na jeho pridelenie na prerokovanie výborom je v rozhodnutí predsedu č. 49. Dávam slovo poslancovi Arpádovi Érsekovi, aby návrh zákona uviedol. Nech sa páči.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 120 poslancov, za 82, proti 1, zdržalo sa 35, nehlasovali 2. Tieto body zo spoločnej správy sme schválili.
Zmajkovičová, Renáta, podpredsedníčka NR SR (2012-12-17):
Ďakujem, pán poslanec. Otváram všeobecnú rozpravu. Do rozpravy som dostala jednu písomnú prihlášku, za poslanecký klub SaS Ľubomír Galko. Nech sa páči, pán poslanec, máte slovo.
Paška Pavol, predseda NR SR (2013-09-04):
(Hlasovanie.) 146 prítomných, 124 za, 21 sa zdržalo, 1 nehlasoval. Návrh sme schválili.
Pellegrini, Peter, predseda NR SR (2015-04-23):
Vážené panie poslankyne, vážení páni poslanci, naozaj vystúpim veľmi, veľmi krátko a budem sa snažiť byť čo najviac faktický, ale prihováram sa aj všetkým tým, ktorí sledujú diskusiu o bode, ktorý prerokovávame už niekoľko dní. A prihováram sa aj tým všetkým, ktorí možno boli postihnutí reštrukturalizáciou Váhostavu a ktorých situáciu sa tu dnes snažíme riešiť. A jediné, čo im chcem odkázať, pretože pravdepodobne nemohli sledovať začiatok rokovania Národnej rady dnes o deviatej, že kolegovia z opozície, ktorí tak urputne a pomaly so slzou v oku sa tu snažia vyvodiť dojem, že im záleží na osude tých, ktorí reštrukturalizáciou boli postihnutí, sa dnes vykašľali na to, aby prišli do práce. A skoro tretina poslancov opozície dnes do práce neprišla a nebude sa ani môcť vyjadriť k samotnej problematike, ktorá tu je. Takže, kolegovia z opozície, keď už chcete riešiť veci a záleží vám na tom, aby sa pomohlo tým, ktorí majú nejaký problém, tak treba prísť do práce, aby ste vôbec mohli o veciach hlasovať. (Potlesk.) Ešte raz opakujem, skoro tretina opozície dnes neprišla do práce a má iné priority ako veci, ktoré sa tu prerokovávajú. Aby som bol spravodlivý, zo strany koalície, to znamená z klubu SMER, chýbajú štyria poslanci. Ďakujem, len to som vám chcel povedať. (Potlesk.)
Kuffa, Štefan, poslanec NR SR (2021-09-17):
Priatelia, ak chcete vidieť, ako žije turizmus v symbióze vzájomnej s poľnohospodárstvom, s chovom dobytka, nech sa páči, sú tu susedné európske krajiny, to je Rakúsko, hneď tu máme v susedstve, ale takým veľkým príkladom je práve Švajčiarsko. Tam keď idete v Alpách, ste na vysokohorskej túre, ten dobytok vás sprevádza až do výšok takmer 3 000 m nad morom, 2 700, 2 800 m v nadmorskej výške pasie sa dobytok. Tuná hneď by hulákali títo tzv. ochranári, že jak si chránime, chráňme si prírodu. No a keď sme už spomínali toho pána Sulíka, viete, on má takúto predstavu, hej, toho nemeckého investora tuná a takto likvidovať tie naše lesy a zahmlievať to, aký to je obrovský investor, lebo tu prišiel. Ale na druhej strane my tu plačeme nad tým vidiekom, koho bude ničiť ten nemecký investor, ktorý tuná milión kubíkov dreva bude vyvážať zo Slovenskej republiky? Slovenský vidiek. A to sú tie malé píly, ktoré ešte ako-tak fungujú a drevospracujúci podnikatelia, ktorí sú na miestnych úrovniach, ešte aj tých zlikvidujeme. Nehovoriac o tých lesoch a tých nezmyselných bezzásahových územiach, ktoré tu chcete dať, 160-tisíc ha bezzásahových, to nebude sivá, sivá tá naša krajina, ale to naozaj zostane púšť a nie polopúšť, lebo všetko nám padne, zostaneme závislí ešte aj na dreve. Ale pán Sulík má predstavu takú, že tuná takú bublinu pustí, lebo to on ide budovať priemyselné parky, tu som videl, jak ste, kolegovia, hlasovali, ale že nám zabetónuje tými nezmyselnými priemyselnými parkmi polovicu Slovenskej republiky, to je čo za bláznovstvo? My si, vy si myslíte, že dneska zahraniční investori prídu tam, kde im zabetónujete tie plochy, že tam prídu investovať? To je omyl.
Kotleba, Marian, poslanec NR SR (2017-09-19):
Pán kolega, nie všade je ten limit tou cenou taký, taký šikanózny alebo taký striktný, pretože sú aj zariadenia, ktoré si môžu dovoliť, ktoré si môžu dovoliť ten luxus, že radšej si priplatia za povedzme menej dotovaný slovenský výrobok a, žiaľ, súčasné znenie zákona o VO-čku im to neumožňuje. No a, ale inak ako máte pravdu a viem sa, viem sa v tom s vami zhodnúť. A čo sa týka toho biznisu s prenájmom tej pôdy, tak to si myslím, že sme na jednej vlnovej dĺžke. A pripravte kľudne nejakú novelu danej problematiky a určite sa o tom môžme spolu rozprávať. Ďakujem pekne.
Hrnčiar, Andrej, podpredseda NR SR (2019-10-16):
Prerušujem rokovanie o tomto bode programu. Ďakujeme, pani námestníčka. Ďalej nasleduje správa špeciálneho prokurátora o činnosti Úradu špeciálnej prokuratúry a poznatky Úradu špeciálnej prokuratúry o stave zákonnosti za rok 2018. Správa má tlač 1489 a spoločná správa výborov má tlač 1489a. Dávam slovo špeciálnemu prokurátorovi Dušanovi Kováčikovi, aby správu uviedol. (Krátka pauza.) Takže dávam slovo špeciálnemu prokurátorovi Dušanovi Kováčikovi, aby správu uviedol. (Rokovanie o správe špeciálneho prokurátora o činnosti Úradu špeciálnej prokuratúry a poznatky Úradu špeciálnej prokuratúry o stave zákonnosti za rok 2018 , tlač 1489.)
Kamenický, Ladislav, poslanec NR SR (2012-09-11):
Ďakujem. Vážená pani predsedajúca, vážení páni poslanci, vážené pani poslankyne, dovoľte mi predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 145/1995 Z. z. o správnych poplatkoch v znení neskorších predpisov a ktorým sa menia a dopĺňajú niektoré zákony (tlač 145) vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva Národnej rade túto spoločnú správu výborov. Národná rada uznesením č. 126 z 25. júla 2012 pridelila vládny návrh zákona o správnych poplatkoch týmto výborom Národnej rady: výboru pre financie a rozpočet, ústavnoprávnemu výboru, výboru pre verejnú správu a regionálny rozvoj. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o vládnom návrhu zákona o správnych poplatkoch stanoviská poslancov Národnej rady. K predmetnému návrhu zákona zaujali výbory tieto stanoviská: 1. Odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie a rozpočet (uznesenie č. 70 zo dňa 6. septembra 2012), ústavnoprávny výbor (uznesenie č. 75 zo dňa 4. septembra 2012), výbor pre verejnú správu a regionálny rozvoj (uznesenie č. 27 zo dňa 6. septembra 2012). Z uznesenia výborov Národnej rady uvedených pod bodom 3 tejto správy vyplynuli tieto pozmeňovacie a doplňujúce návrhy, ktoré sú uvedené v časti IV spoločnej správy. Máte ju pred sebou. Gestorský výbor odporúča o návrhoch výborov, ktoré sú uvedené v spoločnej správe hlasovať takto. O bodoch spoločnej správy č. 2, 3, 4, 5, 6, 7, 8, 9 hlasovať s návrhom gestorského výboru schváliť. O bode spoločnej správy č.1 hlasovať s návrhom gestorského výboru neschváliť. Gestorský výbor na základe stanovísk výborov k vládnemu návrhu o správnych poplatkoch odporúča Národnej rade Slovenskej republiky vládny návrh zákona o správnych poplatkoch schváliť s pozmeňovacími a doplňujúcimi návrhmi. Predmetná správa výborov Národnej rady bola schválená uznesením gestorského výboru č. 73 z 10. septembra 2012. Výbor ma určil za spoločného spravodajcu výborov. Súčasne ma poveril 1. predniesť spoločnú správu výborov na schôdzi Národnej rady, 2. navrhnúť Národnej rade postup pri hlasovaní o pozmeňovacích a doplňujúcich návrhoch, ktoré vyplynuli z rozpravy. Ďakujem, pani predsedajúca, skončil som. Otvorte, prosím, rozpravu.
Holý, Štefan, podpredseda vlády SR (2020-05-14):
Vážený pán predsedajúci, vážené panie poslankyne, vážení páni poslanci, vláda Slovenskej republiky predkladá návrh zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony. Cieľom predkladaného návrhu zákona je v súlade so schváleným Programovým vyhlásením vlády Slovenskej republiky na obdobie rokov 2020 až 2024 transformovať Úrad podpredsedu vlády Slovenskej republiky pre investície a informatizáciu na Ministerstvo investícií, regionálneho rozvoja a informatizácie (ruch v sále a zaznievanie gongu) Slovenskej republiky, ktorú preve..., ktoré prevezme pôsobnosť Úradu podpredsedu vlády Slovenskej republiky pre investície a informatizáciu... (Neutíchajúci ruch v sále a prerušenie vystúpenia predsedajúcim.)
Smolíková, Eva, poslankyňa NR SR (2019-01-30):
Ďakujem pekne za slovo. Pán poslanec, ja som veľmi rada, že si vystúpil, pretože v podstate celé tvoje vystúpenie bolo ani nie tak v skeptickom duchu, ale urobil si akúsi genézu toho, toho navrhovaného materiálu, ktorý predstavilo ministerstvo školstva, a ja som rada, že sme sa zhodli v mnohých veciach, pretože tam sú, sme v prvom čítaní, to si treba uvedomiť, takže bola to skôr taká filozofická úvaha nad tým všetkým. Do druhého čítania budeme už určite hovoriť viacej vecne a technicky. Mňa zaujalo to, že hovoríš o tom, že na našich učiteľov dávame zodpovednosť pomaly už za všetko, čo sa, čo sa kedy stane s našimi deťmi. No áno, možno trošku by som pripomenula, že tá spolupráca školy s rodinou by možno bola namieste, keby sa trošku viacej spolupracovalo. Školy sa otvárajú rodičom, to je pravda, ale možno, možno ešte viac a spolupráca všetkých tých, ktorí majú moc rozhodnúť o týchto veciach, čiže s ministerstvom a so ZMOS-om a všetkými organizáciami, či už odborovým zväzom, alebo podobne, keď bude dobrá spolupráca, tak myslím si, že to pôjde. A som o tom presvedčená, že áno, lebo naznačila to vo svojej reči aj pani ministerka, že počúva učiteľov zdola, že ich chce počúvať a chce rokovať s tými, kto ich má naozaj zastupovať. Ďakujem pekne.
Kuffa, Filip, poslanec NR SR (2023-05-17):
Vážení kolegovia, Národná rada Slovenskej republiky uznesením č. 1675 zo 4. októbra 2022 pridelila návrh poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov, tlač 1151, na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol poslanecký návrh zákona pridelený, zaujali k nemu nasledovné stanoviská: Výbor pre pôdohospodárstvo a životné prostredie a tiež ústavnoprávny výbor neprijali platné uznesenie, keďže návrh uznesenia nezískal súhlas nadpolovičnej väčšiny prítomných poslancov podľa čl. 84 ods. 2 Ústavy Slovenskej republiky a § 52 ods. 4 zákona Národnej rady č. 350/1996 Z. z. o rokovacom poriadku Národnej rady. Návrh spoločnej správy vrátane stanoviska gestorského výboru prerokoval Výbor Národnej rady Slovenskej republiky pre pôdohospodárstvo a životné prostredie na svojej 98. schôdzi 18. októbra 2022. Návrh spoločnej správy Výboru Národnej rady Slovenskej republiky pre pôdohospodárstvo a životné prostredie nebol schválený, keďže návrh uznesenia nezískal súhlas nadpolovičnej väčšiny prítomných poslancov podľa čl. 84 ods. 2 Ústavy Slovenskej republiky a § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Predseda Výboru Národnej rady pre pôdohospodárstvo a životné prostredie ma zároveň určil za spravodajcu ku predmetnému návrhu zákona, ktorý predkladá predmetnú informáciu a na schôdzi Národnej rady bude informovať o výsledku rokovania výboru a bude navrhovať ďalší postup. Pán predsedajúci, otvorte, prosím, rozpravu, do ktorej sa zároveň aj hlásim.
Kočiš, Eduard, poslanec NR SR (2022-05-03):
Veľmi pekne ďakujem za slovo, pán predseda. Na toto vystúpenie pána docenta práva Baránika sa dá zareagovať už iba asi takto, že je veľmi smutné, že nebol takýto iniciatívny a nezapájal sa do rozpravy alebo do faktických poznámok počas celých troch dní, ale zrazu tuná si pomýlil hrušky s jablkami a začal si vysvetľovať tak, ako všetci poznáme, právo po svojom. To znamená, nabrýzgal, natliachal, dourážal, vzal si batôžtek a odišiel. Čiže aspoň toľko slušnosti mohol v sebe mať, aby si vypočul tých pár reakcií, ktoré na jeho trápne vystúpenie sme sa tuná ešte rozhodli obetovať. To, že došlo ku konsenzu, resp. k dohode, že sa táto rozprava ukončí, je iba výsledkom toho, že naozaj nikto tu nemá záujem robiť obštrukcie, nikto tu naozaj nemá záujem pôsobiť nejakým spôsobom na nefunkčnosť Národnej rady, práve naopak. Toto je toho jasným dôkazom. Lenže taká buď neznalosť alebo prílišná iniciatíva pána docenta Baránika spôsobila naozaj iba to, že táto relatívne kultivovaná rozprava k tomuto bodu programu sa ponížila dosť takým neadekvátnym spôsobom, no ale to sme si už u tohto pána naozaj zvykli. Ďakujem pekne.
Pellegrini, Peter, predseda NR SR (2023-11-16):
Pán poslanec, skončil váš čas, ktorý je určený písomne prihlásenému poslancovi, 20 minút, takže, žiaľ, nemôžem vám umožniť dlhšie. (Potlesk.) S faktickými poznámkami štyria páni poslanci. Ako prvý pán poslanec Huliak, nech sa páči.
Viskupič, Marián, poslanec NR SR (2024-06-12):
Ďakujem pekne. Ďakujem všetkým kolegom za faktické poznámky. Začnem pánom Dubovickým. No, jednoznačne rekreačné poukazy cestovný ruch na Slovensku nezachránia. To skôr by ten cestovný ruch zachránilo to, keby malo ministerstvo štátnu budovu alebo rozumný prenájom, za tie ušetrené peniaze sme mohli byť každý mesiac na nejakom veľtrhu cestovného ruchu niekde v zahraničí, chodiť a hľadať tých turistov, aby chodili na Slovensko. To je, toto je to, čo by pomohlo skutočne cestovnému ruchu. No a teraz áno, ja som sa nedostal vlastne k tomu vplyvu na verejné financie. Áno, štát má 440-tisíc zamestnancov, veľa z nich v organizáciách nad 49 zamestnancov, a teda to, samozrejme, stojí štát aj dnes peniaze a jednoducho bude to stáť viacej. A ja použijem tie slová pána poslanca Huliaka, že neprichádza o nič ani podnikateľ a vlastne teda ani štát. Ale, ale prichádza, môžu to byť náklady, koľko chcú, stále sú to financie, ktoré podnik má a musí ich vynaložiť. A teraz, pán Huliak, spýtajte sa v školách, či vlastne je to že nič. Či skutočne majú na väčší počet tých rekreačných poukazov, či na to majú peniaze! Spýtajte sa ministra školstva, spýtajte sa ministra financií, povie vám že to bude stáť ďalšie výdavky, ktoré jednoducho nie sú. Pán Huliak, nie je to nič, keď dáte niekoho niečo zaplatiť na to, aby ste vy urobili sociálne opatrenie pre niekoho, nie je to nič, niekoho to stálo peniaze. Kolega Šmilňák, áno, samozrejme, hovorím, nedostal som sa k tomu vystúpeniu, týka sa to aj zamestnancov štátu, týka sa to škôl, organizácií, ktoré jednoducho nie sú podnikatelia, ktorí i dnes majú málo peňazí a oni to zasa, oni to budú musieť zaplatiť, však určuje to zákon, ale bude to z nejakých iných benefitov, budú menšie osobné ohodnotenia, budú menšie odmeny... (Prerušenie vystúpenia časomerom.)
Vašečka, Richard, poslanec NR SR (2020-07-07):
Ďakujem veľmi pekne. Ja by som pripomenul, že tento bod sa volá informácia poslancov Európskeho parlamentu, ktorí boli zvolení na území Slovenskej republiky, o možnostiach čerpania finančných zdrojov Európskej únie na podporu ekonomiky Slovenskej republiky. Keďže sme politici, tak vieme, že za sedem minút sa nedá všetko vyčerpať nejak tak podrobne. Niektoré tie prejavy boli viac také politické aj sebaprezentačné, niektoré boli vecnejšie. Ja by som sa konkrétne chcel opýtať pani poslan... europoslankyne Lexmann. Hovorila o tom, že ten prístup aj k tým peniazom má byť zodpovedný, že ako teda si to predstavuje tú zodpovednosť a spravodlivosť v tom čerpaní a prerozdeľovaní týchto prostriedkov. Ďakujem.
Laššáková, Jana, podpredsedníčka NR SR (2013-06-18):
Pani podpredsedníčka Jurinová, nech sa páči.
Zmajkovičová, Renáta, podpredsedníčka NR SR (2014-04-02):
Pán poslanec Kadúc.
Doležal, Andrej, minister dopravy a výstavby SR (2021-10-27):
Ďakujem pekne, pán predsedajúci. Vážené panie poslankyne, páni poslanci, tak ako už vyplýva zo samotného názvu zákona, to znamená, sú to jednorazové mimoriadne opatrenia v príprave niektorých stavieb diaľnic a ciest pre motorové vozidlá a ten hlavný cieľ je eliminácia možného omeškania výstavby niektorých stavieb plánovanej diaľničnej siete v Slovenskej republike, definovanej v prílohe k tomuto zákonu č. 669, a s tými spojenými nežiadúcimi negatívnymi sociálnymi, hospodárskymi a dopravnými vplyvmi sa preto Národnej rade navrhuje, aby prijala predkladané legislatívne opatrenia zamerané na optimalizáciu procesov pri výstavbe diaľnic s cieľom dosiahnuť sociálnoekonomické benefity. Ja potom, keď budeme rokovať o samotnom, lebo verím, že sa dostaneme k rokovaniu aj o samotnom zákone, tam ho aj, ten samotný predmet toho zákona, odôvodním, takže dovoľujem si vás týmto požiadať o podporu a schválenie predloženého návrhu. Ďakujem pekne.
Kvorka, Ján, poslanec NR SR (2020-01-21):
Bude, bude to rýchle. Ozaj dve minútky. Ja chcem len sa vyjadriť k tomu, aby som ozrejmil a povedal vám ešte zopár čísel pred tým, než budeme hlasovať, aby ste sa vedeli správne rozhodnúť a podporili ste tento zákon, pretože základným cieľom novely je nastaviť jednoznačné procesné a technické podmienky pozemkových úprav. Doteraz sa urobili pozemkové úpravy len v 456 katastrálnych územiach z 3 559 katastrálnych území, čo všetko strpčuje život vlastníkom pozemkov a tiež vlastníkom majetkov, ktorí sa na nich nachádzajú. Podľa súčasnej platnej legislatívy bola hranicou pre drobenie plocha 
2 000 štvorcových metrov pri poľnohospodárskej a 5 000 pri lesníckej lesnej pôde. Novela zdvihla túto hranicu na 3 000 štvorcových metrov. Cieľom je, aby nevznikali malé pozemky, pretože na Slovensku je v súčasnosti aj tak neuveriteľne rozdrobená pôda. Krajina má v súčasnosti, a to dobre ma počúvajte, 8,4 mil. vlastníckych parciel, 4,4 mil. evidovaných vlastníkov pozemkov a 100,7 mil. spoluvlastníckych vzťahov. Priemerný počet spoluvlastníkov na jednu parcelu je teda 11,93 a jeden vlastník priemerne vlastní 22,74 parcely. To sú čísla, ktoré nám ozaj majú čo povedať k tomuto a preto vás chcem poprosiť (zaznievanie gongu), podporte tento zákon ako celok. Ďakujem pekne.
Krajkovič, Mikuláš, poslanec NR SR (2019-06-19):
Áno, hlasovať sa bude dnes o 17.00 hodine.
S. Janiš, poslanec: (2007-09-11):
Konštatujem, že uvedený návrh zákona spĺňa z formálno-právnej stránky všetky náležitosti, ktoré vyžaduje rokovací poriadok. A preto vychádzajúc z oprávnení, ktoré pre mňa ako spravodajcu dáva rokovací poriadok, odporúčam, aby Národná rada po rozprave odporučila návrh zákona prerokovať v druhom čítaní. Ďalej navrhujem Národnej rade, aby návrh zákona prerokovali tieto výbory: ústavnoprávny výbor, výbor pre financie, rozpočet a menu, výbor pre hospodársku politiku, ktorý súčasne navrhujem aj ako gestorský výbor, výbor pre pôdohospodárstvo, životné prostredie a ochranu prírody, výbor pre verejnú správu a regionálny rozvoj a výbor pre obranu a bezpečnosť. A ďalej navrhujem, aby výbory prerokovali návrh zákona do 15. októbra 2007 a gestorský výbor do 16. októbra 2007. Pán predseda, otvorte rozpravu.
Sárközy, Irén, poslankyňa NR SR (2017-02-01):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Blaha, Ľuboš, podpredseda NR SR (2024-01-16):
Pani poslankyňa Andrea Turčanová.
Malatinec, Roman, poslanec NR SR (2024-09-10):
Ďakujem. Pán predsedajúci, dajte, prosím, hlasovať o pozmeňujúcom a doplňujúcom návrhu poslanca Zahorčáka.
Grendel, Gábor, podpredseda NR SR (2021-11-10):
Dve faktické poznámky na vaše vystúpenie. Pán poslanec, nech sa páči, pán poslanec Ján Blcháč.